

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 697-Ա**

**վարչական տուգանք նշանակելու մասին**

 01 սեպտեմբերի 2022թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավարի պարտականությունները կատարող Գարիկ Սարոյանս, քննելով անհատ ձեռնարկատեր Մանի Մանոջի նկատմամբ հարուցված վարչական վարույթի վերաբերյալ գործը,

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2022 թվականի հուլիսի 22-ի N 2236-Ա հրամանի համաձայն՝ անհատ ձեռնարկատեր Մանի Մանոջի մոտ իրականացված ստուգման արդյունքում պարզվել և 2022 թվականի օգոստոսի 22-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 26-րդ, 55-րդ, 59-րդ կետերի, 25-րդ կետի 6-րդ ենթակետի պահանջները**. այն է՝

 - սննդի կառույցում չեն ապահովվում հիգիենիկ պատշաճ գործելակերպի կանոնները՝ ներառյալ խաչաձև աղտոտումից պաշտպանումը.

 - սննդի կառույցն ապահովված չէ անձնակազմի համար հանդերձարանով.

 - սննդի շղթայում ներգրավված աշխատակից Մանի Մանոջը չի ենթարկվել պարտադիր նախնական բժշկական զննության /աշխատանքի ընդունվելիս/, բժշկական զննության ենթարկվել է 27.07.2022թ., անձնական սանիտարական /բժշկական/ գրքույկի պատճենն առկա է գործի նյութերում.

 - չեն ձեռնարկվել համապատասխան միջոցներ՝ կենդանիների (ճանճեր, միջատներ, ուտիճներ, վնասատուներ, կրծողներ)՝ սննդամթերքի պատրաստման, մշակման, պահման և տեղափոխման տարածքներ մուտքը կանխելու, ինչպես նաև վնասատուների դեմ պայքարելու ուղղությամբ, պայմանագիրը կնքվել է 27.07.2022թ.:

 Այսպիսով հաստատվել է, որ սույն վարչական գործով առաջացած իրավախախտման համար պատասխանատու է անհատ ձեռնարկատեր Մանի Մանոջը (հասցե՝ Արարատի մարզ, ք. Մասիս, Երիտասարդականներ փողոց, շ. 50/36): Մանի Մանոջը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է և մասնակցել է գործի քննությանը:

 Հիմք ընդունելով վերոգրյալը, հաշվի առնելով կատարված իրավախախտումների բնույթը, հանրային վտանգավորության աստիճանը, մեղքի աստիճանը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ հոդվածներով, 158-րդ հոդվածի 35-րդ մասով՝**

**Ո Ր Ո Շ Ե Ց Ի՝**

 1. Անհատ ձեռնարկատեր Մանի Մանոջի նկատմամբ՝ **Վարչական իրավախախտումների վերաբերյալ օրենսգրքի 158-րդ հոդվածի 35-րդ մասով սահմանված իրավախախտման կատարման համար** նշանակել տուգանք սահմանված նվազագույն աշխատավարձի քսանհինգապատիկի չափով՝ 25.000 (քսանհինգ հազար) ՀՀ դրամ:

 2. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:

 3. Վարչական իրավախախտումների վերաբերյալ օրենսգրքի 305**-րդ** հոդվածիհամաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

 4. Վարչարարության հիմունքների և վարչական վարույթի մասին օրենքի 88-րդ հոդվածիհամաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:

 5. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 **ՊԱՐՏԱԿԱՆՈՒԹՅՈՒՆՆԵՐԸ ԿԱՏԱՐՈՂ`**

 **Գ. ՍԱՐՈՅԱՆ**

Կ.Տ.

Կատ.` Իրավական աջակցության և

փաստաթղթաշրջանառության վարչություն/Ք.Դավթյան/

Հեռ.` 012.40.40.40 188

Էլ. փոստ՝ snund@ssfs.am